《送李献吉归汴》
明代·穆孔晖

西风送归客，倚马共徘徊。歧路杨朱泪，江湖李白杯。

秋高鸿欲尽，霜重菊初开。独有梁园月，能供作赋材。

作者简介：（1479—1539）山东堂邑人，字伯潜，号玄庵。弘治十八年进士。授翰林检讨，嘉靖时官至南京太常寺卿。晚年学宗王守仁，且融入佛道学说。卒谥文简。有《读易录》、《尚书困学》、《前汉通纪》、《游艺集》、《玄庵晚稿》。